ЛЕБЕДОВО ЕЗЕРО Билети за:
Национална опера и балет, София ЛЕБЕДОВО ЕЗЕРО
балет по музика на Чайковскидиригент - Борис Спасов EVNT_DESC_CONTRACT_ALL_LBL | EVNT_DESC_EXPAND_ALL_LBL
Първо действие В замъка празнуват пълнолетието на принц Зигфрид. Забавните танци на Шута се редуват с грациозните танци на девойките и кавалерите им. Идва Владетелката, която подарява на сина си арбалет. Тя му съобщава, че на утрешния бал трябва да си избере невеста. Свечерява се. Младежите се разотиват. Зигфрид вижда в мечтите си образа на девойката, в която би могъл да се влюби. Шутът го изтръгва от дълбокия размисъл, като му показва прелитащите лебеди. Зигфрид тръгва на лов. Второ действие На брега на дълбоко езеро се извисяват мрачните развалини на старинен замък. В полунощ, когато всичко наоколо замира в дълбок сън по езерото плуват бели лебеди. Появява се Зигфрид, привлечен от един прекрасен лебед, озарен от лунна светлина. Той се прицелва, но изведнъж отпуска лъка, поразен от внезапното превръщане на лебеда в принцеса Одета. Девойките-лебеди заобикалят Зигфрид. Одета му разкрива тайната на тегнещата над нея и приятелките й прокоба. Зъл магьосник ги е превърнал в лебеди и само нощем около тези развалини те отново могат да придобиятсвоя човешки образ. Трогнат от тъжния разказ на Одета, Зигфрид предлага да убие магьосника. Тя печално отвръща, че това не може да развали магията. Само беззаветна обич на човек, който никога не се е клел в любов, може да победи проклятието. Злият магьосник, който живее в развалините на замъка, е подслушал разговора на Одета и Зигфрид. Той е решен дане допусне на Одета да се освободи от неговата власт. Зигфрид е обхванат от любов и съжаление към прекрасната Одета и я кани на утрешния бал, където ще обяви техния годеж. Тя предупреждава Зигфрид, че магьосникът посредством коварство и хитрост ще се постарае да го накара да наруши клетвата си за вярност, а ако това стане и тя, и приятелките й ще загинат. Разсъмва се. Девойките отново трябва да се превърнат в лебеди. Зигфрид е сигурен в силата и трайността на своите чувства – той ще спаси Одето. Трето действие На бала в замъка Зигфрид не може да избере сред девойките своя годеница. Той е изцяло във властта на спомена за прекрасната девойка-лебед Одета. Фанфарни звуци известяват за появата на злия магьосник – Ротбарт. Той води и дъщеря си Одилия, която поразително прилича на Одета. Зигфрид решава, че това е неговата избраница Одета, девойката-лебед. Злият магьосник е заповядал на Одилия да очарова Зигфрид и да изтръгне от него любовно признание. Пленен от Одилия принцът не забелязва прелитащите лебеди. Той съобщава на майка си, че е решил да се ожени за дъщерята на Ротбарт. Клетвата е нарушена, а Одета и нейните приятелки ще загинат. Когато магьосникът посочва появилия се на прозореца на замъка образ на Одета, Зигфрид разбира, че е измамен. Той бърза отчаяно към Лебедовото езеро. Четвърто действие Мрачна нощ на брега на Лебдовото езеро. Одета разказва на приятелките си за измяната на Зигфрид. Принцът идва и уверява любимата си, че не е забравил клетвата за любов, а в замъка е видял в лицето на Одилия своята Одета. Злият магьосник яростно призавава прирадните стихии срещу влюбените. Но нищо не може да сломи любовта им и да ги раздели. Чувствайки, че губи своята мощ, Ротбарт разрушава замък си, за да прегради пътя на влюбените. В двубой със Зигфрид магьосникът загива. Одета и Зигфрид, заобиколени от девойките срещат първите лъчи на изгряващото слънце.
Диляна Никифорова, Росен Канев, Еленко Иванов, Георги Аспарухов, Лора Бошнакова, Иванка Касабова, Никола Хаджитанев
сн. архив Опера - София
# Трифонова на 10 октомври 2009
Невероятно изпълнение на Лебедово езеро от Националния балет. Желая ви много успешен сезон, много здраве и сили, и много почитатели на вашето прекрасно изкуство! # рая на 29 януари 2010
много ми харесва балета лебедово езеро и също да поздравя диляна никифорова и принца емил йорданов.вчера бях на изпълнението несъжелявам че дадох толкова пари.балета беше в ендека и поне че не го изпуснах.поздравявам всички изпълните ли и оркестара за това незабравимо преживяване.
# karina на 09 април 2010
na men mnogo mi xaresva baleta i koncerta v ehdeka be6e nezabravim
# Михаил на 25 ноември 2010
Бях в гимназията когато ни заведох да гледаме балета! Как бях шашнат аз, обикновеното селянче, от постановката и декорите, особено когато пресъздадоха вълните в езерото! Толкова невероятно ми се струваше! На стари години още пазя приятния спомен от това представление! Благодаря!!!